**Stilisztika tantárgy**

**Retorika és stilisztika c. kurzusa**

**(Dr. Fazakas Gergely – Dr. Baranyai Norbert)**

**Tájékoztató**

Kedves Hallgatók!

Reméljük, Önök és szeretteik is jól vannak, lelkileg és testileg, legalábbis a körülményekhez képest.

A kurzus távoktatási jellegéről adunk rövid tájékoztatót.

1. Feltöltöttük a Magyar Nyelvtudományi Intézet védett honlapjára Fazakas Gergely szóban elhangzott öt, illetve ma, március 25-én aktuális egy előadásának részletes diasorát.

**Link:**

**Jelszó:**

Ez a hat előadásanyag lefedi az alábbi hat, retorikai témájú tételt.

1. A retorika fogalmának értelmezési lehetőségei

2. A retorikától a stilisztikáig (Egy tudomány leszűkülésének története)

3. Igazság vagy vélekedés? A retorika mint meggyőzés (ókori és mai példák)

4. A szónoki beszéd elkészítésének lépései; A beszéd részei; A beszéd fajtái

5. A meggyőzés és rábeszélés alapeleme: a bizonyítás

6. A keresztény retorika (A retorika mint tudomány; A retorika és az erkölcs kérdései)

2. Baranyai Norbert előadásait a következő hetekben 2-3 csomagban fogjuk feltölteni ugyanerre a honlapra, a kapcsolódó tételek aktuális listáját is hamarosan közzétesszük.

3. Szintén feltöltöttük már a szövegelemzésekhez szükséges alakzatok listáját két táblázatban.

4. Mindenképpen tekintettel leszünk arra, hogy a csoportban a legtöbben végzős hallgatók. Mivel a jelenlegi információink szerint változatlan számukra a félév vége, ezért mi is úgy készülünk, hogy április végével lezárjuk a kurzust. Addig Baranyai Norbert minden előadását (tételmagyarázatát) fel fogjuk tölteni.

5. A vizsgáztatásra vonatkozóan az egyetemen még nincs központi rendelkezés, ezért még nekünk sem kellett kidolgozni javaslatot a kurzusunkra. Amint aktuálissá válik a kérdés, azonnal jelezzük Önöknek. Addig is tanulmányozzák a feltöltött anyagainkat.

Jó egészséget, derűt és nyugalmat kívánunk Önöknek!

*Baranyai Norbert – Fazakas Gergely*

Debrecen, 2020. március 25.